type: legislation

jurisdiction: Hungary

text:
193/2012. (VII. 16.) KE határozata közigazgatási államtitkári kinevezésről.
Az Alaptörvény 9. cikk (4) bekezdés j) pontja, valamint a közszolgálati tisztviselőkről szóló 2011. évi CXCIX. törvény
215. § (2) bekezdése alapján – a miniszterelnök javaslatára – dr. Lengyel Györgyit az Emberi Erőforrások Minisztériuma
közigazgatási államtitkárává 2012. július 16-ai hatállyal kinevezem.
Budapest, 2012. július 12. Áder János s. k.,
köztársasági elnök


text:
1128/2018. (III. 19.) Korm. határozata a Közép- és Kelet-Európai Történelem és Társadalom Kutatásáért Közalapítvány egyes infrastrukturális fejlesztéseinek támogatásáról.
A Kormány, elismerve a  Közép- és Kelet-Európai Történelem és Társadalom Kutatásáért Közalapítvány Magyarország kulturális
életében betöltött kiemelt szerepét,
 1. egyetért a Közép- és Kelet-Európai Történelem és Társadalom Kutatásáért Közalapítvány (székhelye: 1122 Budapest,
Határőr út 35.) (a  továbbiakban: Közalapítvány) Kertész Imre Intézete és a Terror Háza Múzeuma infrastrukturális
felújítási és fejlesztési feladataihoz szükséges források biztosításával;
2. az  államháztartásról szóló 2011. évi CXCV. törvény (a továbbiakban: Áht.) 33.  § (1)  bekezdésében biztosított
jogkörében eljárva, a Magyarország 2018. évi központi költségvetéséről szóló 2017. évi C. törvény (a továbbiakban:
Kvtv.) 1. melléklet XX. Emberi Erőforrások Minisztériuma fejezet, 20. Fejezeti kezelésű előirányzatok cím, 50. Kulturális
szakmai feladatok támogatása alcímet a  22. Közép- és Kelet-Európai Történelem és Társadalom Kutatásáért
Közalapítvány fejlesztéseinek támogatása jogcímcsoporttal egészíti ki;
Felelős: nemzetgazdasági miniszter
emberi erőforrások minisztere Határidő: azonnal
 3. felhívja a  nemzetgazdasági minisztert, hogy – az  emberi erőforrások minisztere bevonásával – gondoskodjon
a Közalapítvány Budapest belterület 29673 helyrajzi számú, természetben az 1086 Budapest, Benczúr utca 46. szám
alatt található Kertész Imre Intézete kialakításához, felújításához 2018. évben 2 000 000 000 forint rendelkezésre
állásáról a  Kvtv. 1.  melléklet XX. Emberi Erőforrások Minisztériuma fejezet, 20. Fejezeti kezelésű előirányzatok
cím, 50.  Kulturális szakmai feladatok támogatása alcím, 22. Közép- és Kelet-Európai Történelem és Társadalom
Kutatásáért Közalapítvány fejlesztéseinek támogatása jogcímcsoport javára;
Felelős: nemzetgazdasági miniszter
emberi erőforrások minisztere alatt található Terror Háza Múzeuma felújítása érdekében a Beruházás Előkészítési Alap felhasználásával kapcsolatos
döntési hatáskörökről szóló 222/2017. (VIII. 11.) Korm. rendelet (a továbbiakban: Korm. rendelet) 2. § (2) bekezdés
a)–e), g)–h), valamint k)–o)  pontja szerinti előkészítési fázisaira összesen 60 000 000 forint forrást biztosít
a  Kvtv. 1.  melléklet XVII. Nemzeti Fejlesztési Minisztérium fejezet, 20. Fejezeti kezelésű előirányzatok cím,
61. Beruházás Előkészítési Alap alcím terhére azzal, hogy az előkészítési fázisokat legkésőbb 2018. augusztus 31-ig kell
megvalósítani;
5. a 4. pont szerinti beruházás előkészítésének kormányzati felelőseként az emberi erőforrások miniszterét jelöli ki;
 6. az Áht. 33. § (2) bekezdésében biztosított jogkörében eljárva, a 4. pont szerinti beruházás előkészítési feladatainak
finanszírozása érdekében a  Kvtv. 1.  melléklet XVII. Nemzeti Fejlesztési Minisztérium fejezet, 20. Fejezeti
kezelésű előirányzatok cím, 61. Beruházás Előkészítési Alap terhére, a  kifizetésekhez kapcsolódó pénzügyi
tranzakciós illetékkel és kincstári díjakkal együtt összesen 60 000 000 forint egyszeri átcsoportosítását rendeli el
a  Kvtv. 1.  melléklet XX. Emberi Erőforrások Minisztériuma fejezet, 20. Fejezeti kezelésű előirányzatok cím,
50. Kulturális szakmai feladatok támogatása alcím, 22. Közép- és Kelet-Európai Történelem és Társadalom
Kutatásáért Közalapítvány fejlesztéseinek támogatása jogcímcsoport javára az  1.  melléklet szerint, a  fel nem
használt rész tekintetében a Beruházás Előkészítési Alapba történő visszafizetési kötelezettséggel;
Felelős: nemzeti fejlesztési miniszter
emberi erőforrások minisztere Határidő: az átcsoportosítás tekintetében a  Beruházás Előkészítési Alap 2018. évi létrehozásához
szükséges intézkedésekről szóló 1020/2018. (II. 6.) Korm. határozatban foglalt feladatok
végrehajtását követően azonnal
a fel nem használt rész visszafizetése tekintetében a  8.  pont a)  alpontja szerinti jelentés
tudomásulvételét követő 15 napon belül
7. egyetért azzal, hogy a 4. pont szerinti előkészítési fázisokat a Közalapítvány valósítsa meg, és felkéri a kormányzati
felelőst, hogy részére a  6.  pont alapján átcsoportosított forrás terhére az  államháztartásról szóló törvény
végrehajtásáról szóló 368/2011. (XII. 31.) Korm. rendelet 101/A. § hatálya alá tartozó támogatást nyújtson;
8. felhívja az emberi erőforrások miniszterét, hogy
a) készítsen jelentést a Korm. rendelet 7. § (1) bekezdése szerinti beszámolási kötelezettség teljesítése érdekében
a  4.  pontban meghatározott előkészítési fázisok végrehajtásának állapotáról, valamint a  felhasznált forrás
összegéről;
Felelős: emberi erőforrások minisztere
Határidő: a 4. pont szerinti véghatáridő lejártát követő 30 napon belül
b) az  előkészítési fázisok eredménye alapján készítsen előterjesztést a  Kormány részére a  4.  pont szerinti
beruházás megvalósításának kérdésében, a  kivitelezéshez és az  üzemeltetéshez kapcsolódó feladatok,
költségek, forrásigény, ütemezés és felelősök bemutatásával.
Felelős: emberi erőforrások minisztere
Határidő: 2018. október 31.
Orbán Viktor s. k.,
 miniszterelnök


text:
73/2013. (XII. 4.) NFM rendelete az elektronikus információbiztonságról szóló törvény hatálya alá tartozó egyes szervezetek hatósági nyilvántartásba vételének, a biztonsági események jelentésének és közzétételének rendjéről.
Az állami és önkormányzati szervek elektronikus információbiztonságáról szóló 2013. évi L. törvény 24.  § (2)  bekezdés
c)  pontjában kapott felhatalmazás alapján, az  egyes miniszterek, valamint a  Miniszterelnökséget vezető államtitkár feladat- és
hatásköréről szóló 212/2010. (VII. 1.) Korm. rendelet 84. § j) pontjában meghatározott feladatkörömben eljárva a következőket
rendelem el:
1. Értelmező rendelkezések 1. § E rendelet alkalmazásában
1. ÁNYK-űrlap benyújtás támogatási szolgáltatás: a  szabályozott elektronikus ügyintézési szolgáltatásokról és
az  állam által kötelezően nyújtandó szolgáltatásokról szóló kormányrendelet (a  továbbiakban: SZEÜSZR.)
szerinti szolgáltatás,
2. elektronikus űrlap: a SZEÜSZR. szerinti elektronikus adatbeviteli felület,
3. hatóság: a Nemzeti Elektronikus Információbiztonsági Hatóság,
4. hatósági nyilvántartás: a  hatóság által vezetett, az  állami és önkormányzati szervek elektronikus
információbiztonságáról szóló 2013. évi L. törvény (a  továbbiakban: Ibtv.) 15.  § (1)  bekezdése szerinti
adatokat tartalmazó nyilvántartás.
2. Hatósági nyilvántartásba vétel 2. § (1) Az  Ibtv. 15.  § (3)  bekezdése szerinti adatközlési kötelezettséggel érintett szervezet (a  továbbiakban: szervezet)
az  Ibtv. hatálya alá tartozó tevékenysége megkezdését megelőző 8 napon belül az  adatközlési kötelezettségének
a hatóság által az elektronikus tájékoztatás szabályai szerint közzétett elektronikus űrlap útján tesz eleget.
(2) Az (1) bekezdés szerinti űrlapot a szervezet a hatóság részére elektronikus úton az ÁNYK-űrlap benyújtás támogatási
szolgáltatás igénybevételével küldi meg.
(3) A szervezet az adatközlési kötelezettségét a kitöltött elektronikus űrlapnak a hatóság elektronikus levelezési címére
történő megküldésével is teljesítheti. Ez  esetben az  űrlapot elektronikus aláírással kell ellátni. Az  elektronikus
aláírásnál használt aláíró tanúsítvány csak olyan minősített vagy fokozott biztonságú elektronikus aláíró tanúsítvány
lehet, amely megfelel az  elektronikus aláírás közigazgatási használatához kapcsolódó követelményekről szóló
kormányrendeletben meghatározott követelményeknek.
(4) Ha a  szervezet nem rendelkezik a  (3)  bekezdés szerinti elektronikus aláírással, vagy az  ÁNYK-űrlap benyújtás
támogatási szolgáltatáshoz szükséges ügyfélkapu vagy hivatali regisztrációval, az elektronikus űrlapot kinyomtatva,
kitöltve és a szervezet vezetője által aláírva postai úton küldi meg a hatóság részére.
(5) Az űrlap postai úton történő megküldése esetén a kitöltött, kinyomtatott és a szervezet vezetője által aláírt űrlapot
a szervezet a postai szolgáltatásokról szóló jogszabály szerinti könyvelt küldeményként megküldi a hatóság postai
címére, ezzel párhuzamosan a  kitöltött űrlapot a  postai úton beküldött űrlappal azonos tartalommal elektronikus
formátumban is köteles megküldeni a hatóság elektronikus levélcímére.
3. § (1) A  hatóság a  beérkezett űrlapot és mellékleteit megvizsgálja, hogy azok tartalmilag és formailag megfelelnek-e
az Ibtv. és a kapcsolódó jogszabályok követelményeinek.
(2) A  hatóság az  (1)  bekezdésben lefolytatott vizsgálatot követően a  bejelentett adatokat nyilvántartásba veszi, vagy
hiánypótlást bocsát ki.
(3) A  szervezet a  hatóság részére korábban megküldött adataiban történt változás esetében a  változást követő
8 napon belül a 2. §-ban meghatározottak szerint gondoskodik a megváltozott adatoknak a hatóság részére történő
megküldéséről.
(4) A  hatóság az  (1) és (3)  bekezdés szerint tett bejelentések nyilvántartásba vételéről – a  szervezet által megjelölt
kapcsolattartási módhoz igazodóan – elektronikus vagy postai úton értesíti a szervezetet.
4. § (1) A szervezet a 2. § (1) bekezdése szerinti adatközlése mellett az Ibtv. hatálya alá tartozó tevékenysége megkezdését
megelőző 8 napon belül a  hatósági nyilvántartásba vétel céljából a  hatóság részére megküldi az  informatikai
biztonsági szabályzatát is (a  továbbiakban: szabályzat), valamint – ha rendelkezésre áll – megküldi az  Ibtv. 4.  §-a
szerinti biztonsági tanúsítvány másolatát is.
(2) A szabályzat és a biztonsági tanúsítvány másolatának megküldésére a 2. § és a 3. § rendelkezései irányadóak azzal,
hogy azokat az erre rendszeresített űrlap mellékleteként kell megküldeni a hatóság részére.
5. § (1) A  szervezet az  Ibtv. hatálya alá tartozó tevékenységének befejezését – ide értve a  szervezet jogutódlással vagy
jogutódlás nélkül történő megszűnését is – a  tevékenység befejezésének időpontját megelőző 8 napon belül
köteles a 2. §-ban meghatározottak szerint bejelenteni a hatóság részére.
(2) A  szervezet jogutódlással történő megszűnése esetében, vagy ha az  (1)  bekezdés szerinti tevékenységét másik
szervezet veszi át, a jogutód vagy az átvevő szervezet a 2. § és a 4. § szerint jár el.
(3) Ha a  hatóság jogszabályban meghatározott eljárása során szerez tudomást az  (1) és (2)  bekezdés szerinti
eseményről, vagy a  szervezet adataiban bekövetkezett adatváltozásról, hivatalból intézkedik a  nyilvántartásban
szereplő adatok helyesbítéséről.
(4) A (3) bekezdés esetén a hatóság külön nem értesíti a szervezetet az adatok nyilvántartásba vételéről.
6. § Az elektronikus űrlap mellékletei elektronikus úton – ide nem értve a  telefaxot – történő beküldése érdekében
a hatóság az általa elfogadott dokumentum formátumokat az elektronikus tájékoztatás szabályai szerint teszi közzé.
7. § Ha üzemzavar miatt a szervezetnek nincs lehetősége a 2–4. §-ban foglalt adatközlését elektronikus úton – ide nem
értve a telefaxot – benyújtani a hatósághoz, az üzemzavar elhárításáig az űrlapot és annak mellékleteit a szervezet
a  2.  § (5)  bekezdése szerint papír alapon, vagy elektronikus aláírással ellátva elektronikus adathordozón a  postai
szolgáltatásokról szóló jogszabály szerinti könyvelt küldeményként postai úton nyújtja be a hatósághoz.
3. Biztonsági események bejelentése és közzététele 8. § (1) A biztonsági események bejelentésére kötelezett szervezet (a továbbiakban: bejelentő szervezet) az érdekkörében
felmerült vagy a  tudomására jutott biztonsági eseményekről a  bejelentést a  hatóság részére a  közigazgatási
hatósági eljárásról és szolgáltatásról szóló törvény szerint írásbelinek minősülő elektronikus úton teszi meg.
(2) A bejelentő szervezet a minősített adatot tartalmazó bejelentést papír alapon teszi meg.
9. § (1) A hatóság jogosult – személlyel, szervezettel nem azonosítható módon – az elektronikus tájékoztatásra vonatkozó
szabályok szerint közzétenni azokat az  általa ismert biztonsági eseményeket, amelyek általános fenyegetést
jelentenek a kiberbiztonságra. Ezzel egyidejűleg – személlyel, szervezettel nem azonosítható módon – közzéteheti
mindazon rendelkezésre álló információkat is, amelyek a fenyegetés elhárítására szolgálnak.
(2) A  hatóság a  kormányzati információtechnológiai és hálózatbiztonsági információ-megosztási és incidens-kezelési
munkacsoportot – személlyel, szervezettel nem azonosítható módon – tájékoztathatja mindazon biztonsági
eseményekről, és azok értékeléséről, amelyek a munkacsoport tagjainak védelmi felkészültségét növelik.
(3) Ha a hatósághoz bejelentett vagy a tudomására jutott biztonsági eseményről egyértelműen megállapítható, hogy
az  személyes adatokat, vagy azok bizalmasságát sértette, a  hatóság jogszabályban meghatározott tájékoztatási
kötelezettsége mellett a Nemzeti Adatvédelmi és Információszabadság Hatóságot is értesíti a bejelentésről.
4. Záró rendelkezések 10. § Ez a rendelet a kihirdetését követő napon lép hatályba.
11. § Az a szervezet, amely az Ibtv. hatálya alá tarozó tevékenységet az e rendelet hatálybalépése előtt kezdte meg, a 2. §
és a 4. § szerinti adatközlésnek az e rendelet hatálybalépésétől számított 60 napon belül köteles eleget tenni.
Németh Lászlóné s. k.,
 nemzeti fejlesztési miniszter


text:
4/2011. (I. 14.) ME határozata az Országos Tudományos Kutatási Alapprogramok Bizottsága tagjai megbízásának visszavonásáról és új tagok megbízásáról.
Az Országos Tudományos Kutatási Alapprogramokról szóló 1997. évi CXXXVI. törvény 2. § (3)–(4) bekezdése alapján, a nemzeti
erőforrás miniszter javaslatára Bakács Andrásnak, Bazsáné dr. Szabó Marianne-nak,
dr. Nádai Lászlónak és Sándor Istvánnak az Országos Tudományos Kutatási Alapprogramok Bizottsága tagsági teendőinek ellátására adott megbízását
visszavonom, egyidejűleg dr. Darvas Bélát, az MTA Növényvédelmi Kutatóintézet tudományos tanácsadóját,
dr. Falus Andrást, a Semmelweis Egyetem Genetikai, Sejt- és Immunbiológiai Intézet igazgatóját,
dr. Kardon Bélát, a Nemzeti Erőforrás Minisztérium főosztályvezetőjét,
Kissné Marjay Mártát, a Nemzetgazdasági Minisztérium osztályvezetőjét és
dr. Nyikos Györgyit, a Nemzeti Fejlesztési Minisztérium helyettes államtitkárát
az Országos Tudományos Kutatási Alapprogramok Bizottsága tagsági teendőinek ellátásával
– 2010. december 20-ai hatállyal, hároméves időtartamra –
megbízom. Orbán Viktor s. k.,
miniszterelnök


text:
1116/2018. (III. 19.) Korm. határozata a Magyarország Kormánya és a Magyarországi Református Egyház közötti Megállapodás megújításáról és az azzal összefüggő feladatokról szóló 1821/2017. (XI. 9.) Korm. határozat költségvetési feltételeinek biztosításáról.
A Kormány
 1. a Magyarország Kormánya és a Magyarországi Református Egyház közötti Megállapodás megújításáról és az azzal
összefüggő feladatokról szóló 1821/2017. (XI. 9.) Korm. határozat alapján vállalja és támogatja
a) hogy a  kórházak és egészségügyi intézmények alkalmazásában lelkészi szolgálatot végzők számára
a  (felsőfokú) végzettségüknek megfelelő valamennyi állami juttatás az  intézményekben más, egészségügyi
dolgozóként alkalmazásban állóhoz hasonló mértékben biztosítva legyen,
b) a külhoni és diaszpórában élő magyarság identitása, valamint kultúrája megőrzésére és fejlesztésére irányuló
hitéleti, közösségszervezési, szemléletformáló, illetve tradíciómegtartó és -ápoló tevékenységet,
c) a történelmi protestáns egyházak, a  Magyar Katolikus Egyház, illetve belső egyházi jogi személyeik által
fenntartott tanodák működését;
2. felhívja a nemzetgazdasági minisztert, hogy – az emberi erőforrások minisztere bevonásával – gondoskodjon
a) az  1.  pont a)  alpontjában meghatározott feladat megvalósulása érdekében 444 000 000 forint összegű
költségvetési forrás biztosításáról a  Magyarország 2018. évi központi költségvetéséről szóló 2017. évi
C.  törvény (a  továbbiakban: Kvtv.) 1.  melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 55. Egyházi célú központi költségvetési hozzájárulások alcím, 9. Egyházi közösségi
célú programok és beruházások támogatása jogcímcsoport javára,
Felelős: nemzetgazdasági miniszter
emberi erőforrások minisztere
Határidő: 2018. április 15. b) az  1.  pont b)  alpontjában meghatározott feladat megvalósulása érdekében 500 000 000 forint összegű
költségvetési forrás biztosításáról a  Kvtv.  1.  melléklet XX. Emberi Erőforrások Minisztériuma fejezet,
20.  Fejezeti kezelésű előirányzatok cím, 55. Egyházi célú központi költségvetési hozzájárulások alcím,
9. Egyházi közösségi célú programok és beruházások támogatása jogcímcsoport javára,
Felelős: nemzetgazdasági miniszter
emberi erőforrások minisztere
Határidő: 2018. április 15. c) az  1.  pont c)  alpontjában meghatározott feladat megvalósulása érdekében 12 600 000 forint összegű
költségvetési forrás biztosításáról a  Kvtv.  1.  melléklet XX. Emberi Erőforrások Minisztériuma fejezet,
20.  Fejezeti kezelésű előirányzatok cím, 59.  Társadalmi felzárkózást segítő programok alcím, 5. Társadalmi,
gazdasági, területi hátránykiegyenlítést elősegítő programok, szakkollégiumok jogcímcsoport javára.
Felelős: nemzetgazdasági miniszter
emberi erőforrások minisztere
Határidő: 2018. április 15. Orbán Viktor s. k.,
 miniszterelnök


text:
1036/2018. (II. 12.) Korm. határozata az Európai Unió Afrikából kiinduló migráció kiváltó tényezőinek kezelésére létrehozott Szükséghelyzeti Vagyonkezelő Alapjához való magyar hozzájárulásról.
A Kormány
 1. egyetért azzal, hogy Magyarország további 8 750 000 eurónak megfelelő forint összegű hozzájárulást teljesítsen
az  Európai Unió Afrikából kiinduló migráció kiváltó tényezőinek kezelésére létrehozott Szükséghelyzeti
Vagyonkezelő Alapjához (a továbbiakban: Alap);
2. felhívja a  nemzetgazdasági minisztert, hogy az  1.  pontban foglalt cél megvalósítása érdekében összesen
2 765 621 750 forint – az  Alaphoz történő befizetés teljesítéséhez 2 756 250 000 forint, továbbá a  kapcsolódó
banki és tranzakciós díjak fedezetére 9 371 750 forint – forrást biztosítson a  Magyarország 2018. évi központi
költségvetéséről szóló 2017. évi C. törvény 1. melléklet XVIII. Külgazdasági és Külügyminisztérium fejezet, 7. Fejezeti
kezelésű előirányzatok cím, 3. Nemzetközi tagdíjak és európai uniós befizetések alcím, 2. Európai uniós befizetések
jogcímcsoport javára.
Felelős: nemzetgazdasági miniszter
külgazdasági és külügyminiszter Határidő: felmerülés ütemében
Orbán Viktor s. k.,
 miniszterelnök


text:
1874/2013. (XI. 28.) Korm. határozata a Gyöngyös és térsége vízellátása vonatkozásában történő vizsgálat lefolytatásáról.
A Kormány kiemelt figyelmet fordít Gyöngyös és térsége lakónépességének egészséges ivóvízzel történő folyamatos ellátásának
biztosítására, ezért a következő intézkedéseket rendeli el:
A Kormány
 1. az államháztartásról szóló 2011. évi CXCV. törvény (a  továbbiakban: Áht.) 21.  § (6)  bekezdésében biztosított
jogkörében eljárva, Gyöngyös és térsége lakónépességének egészséges ivóvízzel történő közüzemi ivóvízellátásnak
folyamatos biztosítása érdekében, a  haladéktalanul szükséges műszaki beavatkozásokra vonatkozó részletes
javaslati dokumentáció elkészítésére 12,0 millió forint egyszeri átcsoportosítását rendeli el elszámolási, a  fel nem
használt rész tekintetében visszatérítési kötelezettséggel a Magyarország 2013. évi központi költségvetéséről szóló
2012. évi CCIV. törvény (a továbbiakban: Kvtv.) 1. melléklet XI. Miniszterelnökség fejezet, 7. Rendkívüli kormányzati
intézkedések cím terhére, a  Kvtv. 1.  melléklet XVII. Nemzeti Fejlesztési Minisztérium fejezet, 20. Fejezeti kezelésű
előirányzatok cím, 35. Klíma-, energia- és zöldgazdaság-politikai ágazati programok alcím, 9. ÉRV Zrt. egészséges
ivóvízellátással kapcsolatos feladatainak támogatása jogcímcsoport javára az 1. melléklet szerint;
Az átcsoportosítás tekintetében
Felelős: nemzetgazdasági miniszter
határidő: azonnal Az elszámolás és a visszatérítési kötelezettség tekintetében
Felelős: nemzeti fejlesztési miniszter
határidő: 2014. június 30.
2. egyetért azzal, hogy a  nemzeti fejlesztési miniszter a  támogatás felhasználásának és elszámolásának feltételeiről
az  Északmagyarországi Regionális Vízművek Zártkörűen Működő Részvénytársasággal 2013. november 30-áig
– a vidékfejlesztési miniszter véleményének kikérésével előkészített – szerződést kössön;
3. az Áht. 21.  § (6)  bekezdésében biztosított jogkörében eljárva, a  Gyöngyös-Atkári ivóvízbázis hidrogeológiai
védőidomának kijelöléséhez az üzemelő, sérülékeny ivóvízbázisok biztonságba helyezésére készített dokumentáció
felülvizsgálatára és aktualizálására 19,3 millió forint egyszeri átcsoportosítását rendeli el elszámolási, a  fel nem
használt rész tekintetében visszatérítési kötelezettséggel a  Kvtv. 1.  melléklet XI. Miniszterelnökség fejezet,
7.  Rendkívüli kormányzati intézkedések cím terhére, a  Kvtv. 1.  melléklet XII. Vidékfejlesztési Minisztérium fejezet,
13.  Nemzeti Környezetügyi Intézet cím javára a 2. melléklet szerint.
Az átcsoportosítás tekintetében
Felelős: nemzetgazdasági miniszter
határidő: azonnal Az elszámolás és a visszatérítési kötelezettség tekintetében
Felelős: vidékfejlesztési miniszter
határidő: 2014. június 30.
Orbán Viktor s. k.,
 miniszterelnök


text:
4/2014. (II. 7.) NFM utasítása a Központi Nukleáris Pénzügyi Alap kezelésének és gazdálkodásának szabályairól.
Az államháztartásról szóló 2011. évi CXCV. törvény, az atomenergiáról szóló 1996. évi CXVI. törvény, az államháztartásról szóló
törvény végrehajtásáról szóló 368/2011. (XII. 31.) Korm. rendelet rendelkezéseire figyelemmel, a  jogalkotásról szóló 2010. évi
CXXX. törvény 23. § (4) bekezdés c) pontjában meghatározott hatáskörömben a következő utasítást adom ki:
I. Általános rendelkezések 1. Az utasítás hatálya 1. § Az utasítás hatálya
a) a Központi Nukleáris Pénzügyi Alap (a továbbiakban: KNPA) előirányzataira,
b) a KNPA tervezésére, kezelésére, felhasználására, a  KNPA-val kapcsolatos beszámolási és adatszolgáltatási
kötelezettség végrehajtására,
c) a KNPA-ból átadott pénzeszközökre,
d) a Nemzeti Fejlesztési Minisztériumra (a továbbiakban: alapkezelő) mint alapkezelő szervre
terjed ki.
2. § (1) A KNPA kezeléséért, szabályozásáért és ellenőrzéséért a közigazgatási államtitkár felel, az ezzel kapcsolatos operatív
feladatokat a gazdasági ügyekért felelős helyettes államtitkár irányítása alá tartozó Intézményfelügyeleti és Számviteli
Főosztály (a továbbiakban: ISZF) látja el.
(2) Az alapkezelő szerv igazgatása által a KNPA kezelésére átvett pénzeszközöket az alapkezelő igazgatási (működési)
költségvetésének részeként, az egyéb bevételektől számvitelileg elkülönítve kell kezelni.
(3) A KNPA kezelésére, működtetésére átvett pénzeszköz elszámolását az alapkezelő a számviteli politikájában rögzíti.
II. A KNPA gazdálkodásának részletes szabályai 2. A tervezés és a költségvetési javaslat
3. § (1) A KNPA költségvetési javaslatának tervezetét – a tervezési köriratban foglaltak szerint és a nemzeti fejlesztési miniszter
(a továbbiakban: miniszter) előírásainak figyelembevételével – az alapkezelő készíti el.
(2) A költségvetési javaslatot az alapkezelő – a miniszter egyetértését követően – az államháztartásért felelős miniszter
részére küldi meg.
(3) A tervezési feladatok ellátásának az alapkezelő belső szervezeti egységeire irányadó határidejét és a végrehajtásért
felelős személyeket az alapkezelő belső tervezési köriratban határozza meg. Az alapkezelő a KNPA tárgyévi előirányzatfelhasználására vonatkozó tervét az érintett miniszterek, államigazgatási szervek bevonásával a tárgyévet megelőző
évben a központi költségvetés tervezésével összhangban készíti el.
3. A kincstári és az elemi költségvetés 4. § (1) A KNPA kincstári költségvetését a  miniszter hagyja jóvá. A  KNPA alapkezelő által elkészített elemi költségvetését
az ISZF küldi meg az Atomenergetikai Főosztály részére. A KNPA elemi költségvetését az Atomenergetikai Főosztály
terjeszti fel jóváhagyásra a miniszter részére.
(2) A KNPA miniszter által jóváhagyott kincstári költségvetését az  alapkezelő küldi meg a  Magyar Államkincstár
(a  továbbiakban: Kincstár) részére, a  KNPA elemi költségvetését a  Kincstár és a  Nemzetgazdasági Minisztérium
(a továbbiakban: NGM) részére.
4. A finanszírozási terv 5. § (1) A KNPA finanszírozási tervét miniszteri jóváhagyást követően az alapkezelő küldi meg a Kincstár részére.
 (2) Ha a  finanszírozási terv havi adatai és a  tárgyhavi teljesítés adatai között 10%-nál nagyobb eltérés mutatkozik,
az alapkezelő módosított finanszírozási tervet készít, amelyet a miniszter jóváhagyását követően benyújt a Kincstárnak.
5. Pénzeszközátadás 6. § (1) A KNPA kezelésével összefüggő kiadások fedezetéül szolgáló pénzeszközátadást az éves költségvetési törvényben
e célra jóváhagyott éves keretösszeg negyedéves bontásának meghatározásával a miniszter a jóváhagyott előirányzatfelhasználási terv alapján engedélyezi. Az  éves keretösszeg megváltoztatását szöveges indokolással alátámasztott
kérelem alapján a közigazgatási államtitkár javaslatára a miniszter engedélyezi.
(2) A KNPA-tól átvett pénzeszköz elszámolását legkésőbb a  tárgyévet követő év március 31-éig kell elkészíteni, majd
a tárgyévi kötelezettségvállalással nem terhelt maradványt a KNPA Kincstárnál vezetett fizetési számlájára a tárgyévet
követő év április 30-áig visszautalni.
6. Előirányzat-módosítás, zárolás 7. § (1) Előirányzat-módosítást vagy zárolást a gazdasági ügyekért felelős helyettes államtitkár kezdeményezhet a miniszternél
az atomenergetikáért felelős helyettes államtitkár előzetes egyetértésével.
(2) A KNPA kiemelt kiadási előirányzatai és a  kiemelt előirányzaton belüli rovatok közötti átcsoportosítás a  gazdasági
ügyekért felelős helyettes államtitkár hatáskörébe tartozik.
7. Követelésállomány nyilvántartása, kezelése 8. § (1) A KNPA könyvvezetéséhez alkalmazott követelésállományának nyilvántartását és kezelését az  alapkezelő végzi.
A követelésállomány alakulását, a követeléskezelés tapasztalatait az éves költségvetési beszámolóban kell bemutatni.
(2) Az éves költségvetési elektronikus nyilvántartásnak alkalmasnak kell lennie az éves költségvetési beszámoló analitikus
alátámasztására.
8. Követelés fejében kapott részvények, üzletrészek, egyéb vagyontárgyak
9. § (1) A követelés fejében történő értékpapír-, vagyon-, illetve tulajdonjog-átruházást írásbeli megállapodásban kell
rögzíteni.
(2) A megállapodást a  közigazgatási államtitkár javaslata alapján a  miniszter köti meg, az  abból származó bevétel
– a költségvetési támogatás arányában a központi költségvetést megillető hányad kivételével – a KNPA-t illeti meg.
(3) A megállapodás a Magyar Nemzeti Vagyonkezelő Zrt. egyetértésével jön létre.
9. Könyvvezetés, beszámolás, adatszolgáltatás 10. § (1) A KNPA – az  államháztartás számviteléről szóló 4/2013. (I. 11.) Korm. rendelet szerint végzett – könyvvezetését
az alapkezelő (ezen belül az ISZF Számviteli Osztálya) látja el, pénzforgalmát az alapkezelő bonyolítja.
(2) Az alapkezelő a KNPA egységes számviteli rendjét a miniszter jóváhagyásával készíti el.
 (3) A számviteli rend tartalmazza
a) a számviteli politikát,
b) az eszközök és források értékelési szabályzatát,
c) az eszközök és források leltárkészítési szabályzatát,
d) a pénzkezelési szabályzatot,
e) a számlarendet, számlatükröt,
f ) a bizonylati szabályzatot.
11. § (1) A KNPA alapkezelő által elkészített éves költségvetési beszámolóját az ISZF küldi meg az Atomenergetikai Főosztály
részére. A KNPA éves költségvetési beszámolóját az Atomenergetikai Főosztály terjeszti fel jóváhagyásra a miniszter
részére.
(2) Az alapkezelő a miniszteri jóváhagyást követően az éves költségvetési beszámolót a Kincstár és az Állami Számvevőszék
(a továbbiakban: ÁSZ) részére küldi meg.
12. § (1) Az alapkezelő a  KNPA eszközeinek és forrásainak alakulásáról negyedévenként mérlegjelentést, a  negyedik
negyedévre vonatkozóan gyorsjelentést készít, majd megküldi a miniszter részére jóváhagyásra.
(2) A miniszter által jóváhagyott jelentéseket az alapkezelő a közigazgatási államtitkár útján küldi meg a Kincstár részére.
13. § (1) Az éves költségvetési beszámolót és a mérleget könyvvizsgálóval hitelesíttetni kell.
 (2) A könyvvizsgálót a  miniszter bízza meg. A  könyvvizsgálattal kapcsolatos egyéb ügyekben a  gazdasági ügyekért
felelős helyettes államtitkár jár el.
 (3) A könyvvizsgálat költségeit az  alapkezelő a  KNPA működtetésével, kezelésével kapcsolatos kiadások között
számolja el.
 (4) Az éves költségvetési beszámolót a tárgyévet követő év május 31-éig kell jóváhagyni.
 (5) A hitelesített költségvetési beszámolót és mérleget meg kell küldeni az ÁSZ részére.
10. Egyéb adatszolgáltatás 14. § A KNPA-ra vonatkozó egyéb adatszolgáltatásokat az  alapkezelő a  gazdasági ügyekért felelős helyettes államtitkár
útján küldi meg a Kincstár részére.
15. § Az alapkezelő a KNPA előirányzat-felhasználásával összefüggésben
a) a kötelezettségvállalás, ellenjegyzés, a  teljesítésigazolás, az  érvényesítés, az  utalványozás gyakorlásának
módjával, eljárási és dokumentációs részletszabályaival, valamint az  ezeket végző személyek kijelölésének
rendjével és az adatszolgáltatási feladatok teljesítésével kapcsolatos belső előírásokat, feltételeket,
b) a belső ellenőrzés szabályait,
c) a támogatások felhasználása ellenőrzésének szabályait,
d) a belső kontrollok rendszerét
szabályzatban határozza meg.
16. § A zárszámadási törvényjavaslat előkészítéséhez szükséges – az NGM tájékoztatója és a miniszter által előírt – számszaki
és szöveges információkat az alapkezelő készíti el és a gazdasági ügyekért felelős helyettes államtitkár útján küldi meg
a miniszter részére. A zárszámadáshoz szükséges adatszolgáltatást a miniszter jóváhagyását követően az alapkezelő
küldi meg az NGM részére.
11. Hatásköri szabályok 17. § A KNPA vonatkozásában, a 19. §-ban foglaltak kivételével
a) a támogatási szerződések esetében a kötelezettségvállaló személy
aa) önkormányzati társulásokkal kötött támogatási szerződéseknél a közigazgatási államtitkár,
ab) a fejlesztési célú támogatásoknál a közigazgatási államtitkár,
ac) a működési célú támogatásoknál a gazdasági ügyekért felelős helyettes államtitkár,
b) egyéb pénzügyi kötelezettségvállalásoknál a gazdasági ügyekért felelős helyettes államtitkár,
c) pénzügyi ellenjegyzője: az ISZF vezetője vagy az általa írásban kijelölt személy,
d) teljesítést igazoló: az egyes támogatási szerződésekben megjelölt személy,
e) érvényesítő: ISZF vezetője vagy az általa írásban kijelölt személy,
f ) utalványozó: ISZF vezetője vagy az általa írásban kijelölt személy.
12. A KNPA kezelésével kapcsolatos működtetési költségek és a hozzá kapcsolódó hatásköri szabályok
18. § (1) A KNPA működtetésével kapcsolatos kiadások között kell elszámolni a közigazgatási államtitkár által irányított önálló
szervezeti egységeknél erre a feladatra alkalmazottakkal kapcsolatos közvetlen kiadásokat.
(2) Szintén a KNPA működtetési költségeinek terhére kell elszámolni a közigazgatási államtitkár által irányított önálló
szervezeti egységeknél a KNPA kezelésével kapcsolatos feladatellátás személyi költségeit. Ilyen költségek lehetnek
különösen:
a) számviteli feladatok ellátásával kapcsolatos többletfeladatok ellenértékeként céljuttatások, megbízási, illetve
túlmunka díjak, valamint a vonatkozó túlmunka alapján járó szabadidő vagy szabadidő-átalány megváltása,
b) a közigazgatási államtitkár által irányított önálló szervezeti egységeknél a kezelési költségkeret elszámolásánál
jelentkező feladatokhoz kapcsolódó többletfeladatok ellenértékeként céljuttatás, megbízási, illetve túlmunka
díj, valamint a vonatkozó túlmunka alapján járó szabadidő vagy szabadidő-átalány megváltása.
19. § A KNPA-ból az NFM Igazgatás Szervezeti és Működési költségvetésébe átadott pénzeszközök vonatkozásában
a) kötelezettségvállaló: a gazdasági ügyekért felelős helyettes államtitkár,
b) pénzügyi ellenjegyzője: a  gazdasági ügyekért felelős helyettes államtitkár által a  Gazdálkodási Főosztály
(a továbbiakban: GF) vezetőjének javaslatára írásban kijelölt személy,
c) teljesítést igazoló: ISZF vezetője vagy az általa írásban kijelölt személy,
d) érvényesítő: a gazdasági ügyekért felelős helyettes államtitkár által a GF vezetőjének javaslatára írásban kijelölt
személy,
e) utalványozó: a  gazdasági ügyekért felelős helyettes államtitkár által a  GF vezetőjének javaslatára írásban
kijelölt személy. III. Záró rendelkezés 13. Hatályba léptető rendelkezés
20. § Ez az utasítás a közzétételét követő napon lép hatályba.
Németh Lászlóné s. k.,
 nemzeti fejlesztési miniszter


text:
12/2010. (IX. 15.) KüM utasítása.  miniszteri biztos kinevezéséről A központi államigazgatási szervekről, valamint a Kormány tagjai és az államtitkárok jogállásáról szóló 2010. XLIII. törvény 38. § (1) bekezdésében, valamint a (2) bekezdés b) pontjában kapott felhatalmazás alapján az alábbiak szerint rendelkezem:
1. § Dr. Keskeny Ernőt ezen utasítás hatálybalépésének napjától a kinevezés visszavonásáig – de legfeljebb 6 hónap
időtartamra – a Független Államok Közösségével kapcsolatos külpolitikai stratégia kidolgozásáért és a stratégia
végrehajtásáért felelős miniszteri biztossá kinevezem.
2. § Dr. Keskeny Ernő fenti tevékenysége ellátásáért helyettes államtitkári illetményre és juttatásokra jogosult.
3. § A miniszteri biztos tevékenységét a külügyminiszter a biztonságpolitikáért felelős helyettes államtitkár (politikai
igazgató) útján irányítja.
4. § Ez az utasítás a közzététele napján lép hatályba.
Dr. Martonyi János s. k.,
külügyminiszter


text:
98/2009. (X. 22.) AB végzése.  A MAGYAR KÖZTÁRSASÁG NEVÉBEN!
Az Alkotmánybíróság az Országos Választási Bizottság országos népszavazás kitűzésére irányuló kezdeményezés
aláírásgyűjtő ívének hitelesítése tárgyában hozott határozata ellen benyújtott kifogás alapján meghozta a következő
végzést: Az Alkotmánybíróság az Országos Választási Bizottság 169/2009. (V. 20.) OVB határozata ellen benyújtott kifogást
érdemi vizsgálat nélkül visszautasítja.
Az Alkotmánybíróság ezt a végzését a Magyar Közlönyben közzéteszi.
Indokolás 1. Az Országos Választási Bizottság (a továb biak ban: OVB) a 169/2009. (V. 20.) OVB határozatával (a továb biak ban: OVBh.)
megtagadta annak az országos népszavazás kezdeményezésére irányuló aláírásgyűjtő ív mintapéldányának
a hitelesítését, amelyen a következő kérdés szerepel: „Egyet ért-e Ön azzal, hogy az országgyűlési képviselők
mandátumuk megszűnésekor végkielégítést ne kaphassanak?” Az OVB megállapította, hogy az aláírásgyűjtő íven
feltett kérdés nem felel meg a népszavazásról és népi kezdeményezésről szóló 1998. évi III. törvény (a továb biak ban:
Nsztv.) 13. § (1) bekezdésében foglalt feltételnek, amely szerint a népszavazásra feltett kérdést úgy kell
megfogalmazni, hogy arra egyértelműen lehessen válaszolni. Az OVBh. indokolása szerint: „A kezdeményezés (...)
megtéveszti a választópolgárokat, hiszen azt a látszatot kelti, mintha az országgyűlési képviselőket megbízatásuk
megszűnésekor minden esetben végkielégítés illeti meg.”
Az OVBh. a Magyar Közlöny 2009. évi 69. számában, 2009. május 20-án jelent meg. A választási eljárásról szóló 1997. évi
C. törvény (a továb biak ban: Ve.) 130. § (1) bekezdése szerint az OVB-nek az aláírásgyűjtő ív, ille tő leg a konkrét kérdés
hitelesítésével kapcsolatos döntése elleni kifogást a határozat közzétételét követő tizenöt napon belül lehet
benyújtani. A határozat ellen 2009. május 19-ei keltezéssel nyújtott be kifogást a hitelesítési eljárás kezdeményezője,
amely 2009. június 5-én, a közzétételtől számított 16. napon érkezett az OVB-hez.
2. A Ve. 77. § (5) bekezdése alapján a kifogást érdemi vizsgálat nélkül el kell utasítani, ha az elkésett, vagy nem tartalmazza
a 77. § (2) bekezdés a)–b) pontjában foglaltakat. [85/2008. (VI. 13.) AB végzés, ABH 2008, 1553, 1554.; 13/2009. (II. 13.)
ABK 2009. február, 154.] A Ve. 4. § (3) bekezdése értelmében – a törvény ben szabályozott más határidőkhöz
hasonlóan – az OVB határozata elleni kifogás benyújtására megállapított határidő is „jogvesztő”, és „a határidő utolsó
napján 16 órakor” jár le. A Ve. 4. § (4) bekezdése szerint továbbá a „napokban megállapított határidőket a naptári
napok szerint kell számítani”. Ezen túlmenően a Ve. 116. §-ának és 77. § (1) bekezdésének együttes alkalmazásával az is
megállapítható, hogy a kifogás „megérkezése” számít a benyújtás időpontjának. [36/2004. (X. 16.) AB végzés, ABH
2004, 1015, 1016.]
Mindezek alapján az Alkotmánybíróság megállapította, hogy a kifogás elkésett, ezért nem tekinthető érdemben
elbírálhatónak. Az Alkotmánybíróság az elkésett kifogást az Abtv. 22. § (2) bekezdésében, valamint a Ve. 130. §
(1) bekezdésében, 116. §-ában, 77. § (5) bekezdésében foglaltak alapján érdemi vizsgálat nélkül visszautasította.
Az Alkotmánybíróság a végzés közzétételét az OVB határozatnak a Magyar Közlönyben való megjelenésére tekintettel
rendelte el.
Dr. Paczolay Péter s. k.,
az Alkotmánybíróság elnöke


text:
1049/2015. (II. 11.) Korm. határozata a veszprémi uszoda beruházás egyes kérdéseiről.
A Kormány
 1. egyetért azzal, hogy Veszprém Megyei Jogú Város közigazgatási területén egy korszerű, a  mai kor igényeinek
megfelelő uszoda épüljön meg (a továbbiakban: Beruházás);
 2. felhívja a nemzeti fejlesztési minisztert, hogy
a) a Beruházás előkészítése és megvalósítása tárgyában folytasson egyeztetést a nemzetgazdasági miniszterrel,
az emberi erőforrások miniszterével, valamint Veszprém Megyei Jogú Város polgármesterével,
b) készítsen előterjesztést a  Kormány részére a  Beruházás részletes programjáról, amely magában foglalja
a műszaki és pénzügyi ütemezést a források évenkénti bontásával, a fejlesztési célterület meghatározásával,
az ingatlanok tekintetében a Beruházás megvalósítását szolgáló tulajdonosi jogállás kialakításával;
Felelős: nemzeti fejlesztési miniszter
Határidő: az egyeztetés megkezdésére: azonnal
 a megvalósítási konstrukció benyújtására: 2015. március 31.
3. az államháztartásról szóló 2011. évi CXCV. törvény 21.  § (6)  bekezdésében biztosított jogkörében eljárva
a  Beruházáshoz szükséges előkészítő feladatokhoz 2015. évben szükséges 25,0 millió forint egyszeri
átcsoportosítását rendeli el elszámolási, a  fel nem használt rész tekintetében visszatérítési kötelezettséggel
a Magyarország 2015. évi központi költségvetéséről szóló 2014. évi C. törvény (a továbbiakban: Kvtv.) 1. melléklet
XI. Miniszterelnökség fejezet, 32. Rendkívüli kormányzati intézkedések cím terhére, a Kvtv. 1. melléklet XVII. Nemzeti
Fejlesztési Minisztérium fejezet, 20. Fejezeti kezelésű előirányzatok cím, 39. Sportlétesítmények alcím, 31. Veszprémi
uszoda beruházás jogcímcsoport javára, az 1. melléklet szerint;
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: emberi erőforrások minisztere
Határidő: 2016. június 30.
4. felhívja a  nemzetgazdasági minisztert, hogy a  Beruházás megvalósításához szükséges 4000,0 millió forint költségvetési
forrás biztosításáról gondoskodjon.
Felelős: nemzetgazdasági miniszter
Határidő: azonnal Orbán Viktor s. k.,
 miniszterelnök


text:
86/2014. (III. 18.) Korm. rendelete a 2014. és 2015. években nemzetközi szolidaritási program keretében elismerhető menekültek keretszámáról.
A Kormány a menedékjogról szóló 2007. évi LXXX. törvény 93. § (2a) bekezdésében kapott felhatalmazás alapján, az Alaptörvény
15. cikk (1) bekezdésében meghatározott feladatkörében eljárva a következőket rendeli el:
1. § A Kormány a  menedékjogról szóló 2007. évi LXXX. törvény 7.  § (5)  bekezdése alapján menekültként elismerhető
külföldiek számát
a) 2014. évben legfeljebb 20 főben,
b) 2015. évben legfeljebb 20 főben
határozza meg.
2. § Ez a rendelet a kihirdetését követő napon lép hatályba, és 2016. január 1-jén hatályát veszti.
Orbán Viktor s. k.,
 miniszterelnök